বাঙালির আড্ডার নতুন ঠিকানা বারো পার্বণের ‘বুক কেবিন’

কলকাতা: আড্ডা বড় প্রিয় বাঙালির। এমন আড্ডাপ্রিয় বাঙালির এক নতুন ঠিকানা তৈরি হয়েছে দক্ষিণ নগরোপান্ত সন্তোষপুরে (Santoshpur), ‘বুক কেবিন’ (Book Cabin) বইঘরে। এই অভিনব উদ্যোগ নিয়েছে ‘বারো পার্বণ’ (Baro Parbon)।

মাসকাবারি বৈঠকে ইতিমধ্যেই একে একে অঞ্জন দত্ত (Anjan Dutta), সঞ্জয় মুখোপাধ্যায়, সুপ্রিয় সেন, সুমন মুখোপাধ্যায়কে নিয়ে জমজমাট আড্ডা হয়ে গেছে। এছাড়াও বসেছে হিরণ মিত্রের ছবির আসর, সৃজিত মুখোপাধ্যায় (Srijit Mukherjee) আর সব্যসাচী সরকারকে নিয়ে ‘ক্রিকেট রূপকথার রাজপুত্ররা’।

আরও পড়ুন: প্রভাসকে পিছনে ফেলে আল্লুর ‘পুষ্পা ২’ সর্বোচ্চ আয় করল

গত ২৮ ডিসেম্বর বিশিষ্ট সরোদ বাদক অনিন্দ্য বন্দ্যোপাধ্যায়ের সঙ্গে জমাটি ‘আলাপে-বিস্তারে রাগ কাহিনী’। সুমন মুখোপাধ্যায়ের সঙ্গে কথোপকথনে উপস্থিত ছিলেন অভীক মজুমদার। অঞ্জন দত্ত, সঞ্জয় মুখোপাধ্যায়, হিরণ মিত্রের সঙ্গে ছিলেন দেবর্ষি বন্দ্যোপাধ্যায়। আগামী দিনেও বহু বিশিষ্ট মানুষজনকে নিয়ে বসবে এরকমই মনোগ্রাহী আড্ডা।